कबीर-ज़ारा के बीच की अनबन तो ख़त्म होने का नाम ही नहीं ले रही. लड़ने के लिए इन्हें कोई ना कोई वजह फिर मिल जाती है. इतनी मुश्किल से दोनों का रिश्ता ठीक हो रहा था लेकिन एक बार फिर निकाह हलाला के चलते दोंनो में बेहिसाब बहस हुई. दरअसल ज़ारा को लगता है अबिदा का निकाह जबरदस्ती करवाया गया है. लेकिन कबीर इस बात के खिलाफ है. क्योंकी उसने खुद जाकर इस बात की पुष्टि की है. इतना ही नहीं कबीर ने तो जारा के चलते अपने अब्बू से तक बहस कर ली लेकिन उसके अब्बु ने उसकी ही बोलती बंद कर दी. दूसरी तरफ ज़ारा गुस्से में अपनी अम्मी के पास पहुंची है कि आखिर मर्द औरतों पर राज़ क्यों करना चाहते हैं? चलो अच्छा है ज़ारा को अम्मी से सीख मिल गई जिसके चलते कबीर के लिए उसकी मोहब्बत और बढ़ गई. ज़ारा तो समझ गई लेकिन कबीर के अब्बु को कौन समझाएगा जो ज़ारा की गुस्ताख़ी के चलते गुस्से में हैं. अब देखते हैं क्या ज़ारा और कबीर के बीच की ये अनबन ख़त्म हो भी पाती है या इसके चलते दोंनो के तलाक की नौबत आती है.